PATVIRTINTA

Mažeikių lopšelio-darželio „Buratinas”

Direktoriaus pavaduotojo ugdymui,

pavaduojančio direktorių

2018 m. kovo 30 d.įsakymu Nr. V1-33a

**VAIKŲ PRIĖMIMO Į LOPŠELIO- DARŽELIO „BURATINAS” IKIMOKYKLINIO IR PRIEŠMOKYKLINIO UGDYMO GRUPES TVARKA**

# BENDROSIOS NUOSTATOS

1. Vaikų priėmimo į lopšelį-darželį „Buratinas” ikimokyklinio ir priešmokyklinio ugdymo grupės tvarka reglamentuoja vaikų priėmimą į ikimokyklinio ir priešmokyklinio ugdymo grupes.

2. Vaikai į lopšelį-darželį priimami vadovaujantis LR Švietimo ir mokslo ministro 2003 m. birželio 25 d. įsakymu Nr. ISAK-918 „Dėl rekomendacijų savivaldybėms dėl centralizuoto vaikų priėmimo į švietimo įstaigų ikimokyklinio ir priešmokyklinio ugdymo grupes”, Mažeikių rajono savivaldybės 2018 m. kovo 30 d. tarybos sprendimu Nr. T1-86 „Dėl vaikų priėmimo į Mažeikių rajono savivaldybės švietimo įstaigų ikimokyklinio ugdymo grupes tvarkos aprašo patvirtinimo“ galiojančiomis higienos normomis ir taisyklėmis, Priešmokyklinio ugdymo organizavimo modelio aprašu, Mažeikių lopšelio-darželio „Buratinas“ nuostatais.

**II. VAIKŲ PRIĖMIMO TVARKA**

3.Į ikimokyklinio ugdymo grupes priimami vaikai nuo 1 iki 5 (6) metų.

4.Į mišraus amžiaus grupes gali būti priimami vaikai nuo 1 iki 5 (6) metų.

5.Priimant vaikus į ikimokyklinio ugdymo grupes:

5.1. laikomasi eilės pagal tėvų (globėjų) prašymo registravimo datą;

5.2. prioritetai teikiami:

* + 1. specialiųjų ugdymosi poreikių vaikams;
    2. socialinės rizikos šeimų vaikams;
    3. socialiai remtinų šeimų vaikams;
    4. vaikams iš šeimų, kuriose auga trys ir daugiau vaikų;
    5. vaikams, kurių brolis ar sesuo lanko tą pačią švietimo įstaigą
    6. vaikams, kurių vienas iš tėvų mokosi mokymo įstaigos dieniniame skyriuje;
    7. vaikams, kurių vienam iš tėvų nustatytas mažesnis kaip 40 % darbingumo lygis.

1. Tėvai (globėjai), pageidaujantys vaiką ugdyti švietimo įstaigoje, pateikia prašymą įstaigos

vadovui dėl vaiko priėmimo.

1. Prašyme nurodoma:
   1. vaiko vardas, pavardė, gimimo metai, gyvenamoji vieta, duomenys kontaktams;
   2. pageidaujama lankyti vaikų amžiaus grupė, pageidaujamas priėmimo į grupę laikas;
   3. duomenys, pagrindžiantys vaiko priėmimo prioritetą.
2. Prašymai registruojami Lietuvos Respublikos švietimo ir mokslo ministro nustatyto pavyzdžio registracijos žurnale, kuriame, priėmus vaiką, fiksuojama jo priėmimo data.
3. Priimant vaiką, tėvai (globėjai) pateikia:
   1. Vaiko gimimo liudijimo kopiją;
   2. Nustatytos formos vaiko sveikatos būklės pažymą;
   3. Mažeikių pedagoginės psichologinės tarnybos specialiųjų ugdymosi poreikių įvertinimo ir specialiojo ugdymo skyrimo pažymas (jeigu vaikas turi specialiųjų ugdymosi poreikių);
   4. Dokumentus, patvirtinančius priėmimo prioritetą.
4. Švietimo įstaigose ikimokyklinio ugdymo grupės komplektuojamos kasmet iki rugpjūčio 31 d. Vaikų priėmimas į laisvas vietas grupėse vyksta visus metus.
5. Apie vaiko priėmimą į švietimo įstaigą tėvai (globėjai) informuojami telefonu arba raštu.
6. Per 10 darbo dienų tėvai (globėjai) informuoja įstaigos vadovą apie apsisprendimą lankyti pageidaujamą ugdymo grupę. Atsisakius lankyti ar nepateikus informacijos, prašymų registracijos žurnale įrašoma pastaba apie atsisakymą lankyti įstaigą. Laisva vieta siūloma kitam vaikui pagal prašymų registravimo datą.

# PRIĖMIMO ĮFORMINIMAS

1. Vaiko priėmimas ugdytis pagal ikimokyklinio ugdymo programą įforminamas mokymo sutartimi konkrečios ugdymo programos įgyvendinimo laikotarpiui.
2. Mokymo sutartyje aptariami ugdymo įstaigos ir asmens įsipareigojimai, atsakomybė už jų nevykdymą, keitimo, nutraukimo pagrindai ir padariniai. Sutartis pasirašoma iki pirmos vaiko ugdymosi dienos.
3. Abu sutarties egzempliorius pasirašo švietimo įstaigos vadovas ir prašymo pateikėjas. Vienas sutarties egzempliorius įteikiamas prašymą pasirašiusiam asmeniui, kitas lieka įstaigoje.
4. Mokymo sutartys registruojamos Mokymo sutarčių registre.
5. Sudarius sutartį, formuojama vaiko asmens byla, kurioje kaupiami ir saugomi visi su vaiko ugdymu susiję dokumentai arba jų kopijos.
6. Vaikų priėmimas į ikimokyklinio ugdymo grupes įforminamas švietimo įstaigos vadovo įsakymu.
7. Vaikų, priimtų į ugdymo grupes, sąrašai turi būti skelbiami įstaigos skelbimų lentoje ne vėliau kaip prieš dieną iki mokslo metų pradžios.

# BAIGIAMOSIOS NUOSTATOS

1. Už aprašo įgyvendinimą atsakingas švietimo įstaigos vadovas.
2. Aprašo įgyvendinimo priežiūrą vykdo Mažeikių rajono savivaldybės administracijos švietimo skyrius
3. Aprašas skelbiamas Mažeikių rajono savivaldybės bei švietimo įstaigų interneto svetainėse.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_